Quinquatria
Quinquatria (-ium n.pl.) sive Quinquatrus maiores (-uum -um f.pl.) Romae in honorem deae Minervae die 19 Martii (a.d. XIV Kal. Apr.) quotannis celebrabantur. Hoc nomen acceperunt, secundum Varronem, quia die quinto post Idus Martias incidebant; Ovidius autem sacra per dies quinque celebrata adseverat. Quinquatrus minusculae vel Minores Idibus Iuniis, hoc est die 13 Iunii, celebrabantur.